open-index/open-wikipedia-markdown huggingface dataset:
The Big Boss

***The Big Boss*** (originaltittel: *Tang shan da xiong*) er en hongkongkinesisk action- og kampsportfilm fra 1971 regissert av Lo Wei. Filmen handler om en ung mann som kommer til Bangkok for å jobbe på en isfabrikk. Han oppdager at fabrikken er et skalkeskjul for narkotikasmugling. Når flere av hans slektninger myrdes tvinges han til å ta et endelig oppgjør med sjefen. Hovedrollen spilles av Bruce Lee, mens sentrale biroller spilles av , ,  og .

Dette var Bruce Lees første hovedrolle på film.

Filmen er også kjent under tittelen *Fists of Fury*, men må ikke forveksles med *[[Fist of Fury]]*

## Handling
Filmen handler om Cheng, en ung mann som kommer til Thailand for å arbeide på en isfabrikk. Han bor hos noen slektninger, hvor flere jobber ved samme fabrikk. Snart oppdager han at bak den respektable fabrikkfasaden ligger noe ganske annet. Det viser seg at fabrikkens hovedinntekt er smugling av narkotika, og da Chen oppdager dette blir han uunngåelig forsøkt trukket inn i geskjeften. Etter press fra sine slektninger klarer å unngå å bli involvert for dypt, men ved å trekke seg ut setter samtidig sitt eget og sine venners liv i fare. Når han finner flere av sine slektninger myrdet bestemmer han seg for å ta et oppgjør med selve fabrikkeieren. Han bor på et stort gods som er strengt bevoktet.

## Om filmen
Filmen ble Bruce Lees store gjennombrudd i filmverdenen, både i Hongkong og i Vesten.

Den har fått 64 % på Rotten Tomatoes.

Den har fått null av fem stjerner i *[[Den store film- og videoguiden]]* (1987).

Filmen gikk ikke på norske kinoer, men ble i 1982 utgitt på video av CP Entertainment. Versjonen var noe klippet, men ble til tross for det forbudt på video rundt 1987. En ny versjon ble lansert på slutten av 1980-tallet.

## I rollene
* Bruce Lee – som Cheng Chao-an
* Maria Yi – som Chiao Mei
* James Tien – som Cousin "Hsu Chien"
* Han Ying-chieh – som Hsiao Mi ("The Big Boss")
* Tony Liu – som "Hsiao Chiun" (Hsiao Mi's sønn)
* Chom – som arbeidsformann på ishuset
* Chan Chue – som bestyrer på isfabrikken
* Chia Ching Tu – som onkel
* Nora Miao – eier av drikkbod
* Lam Ching Ying

## Se også
**[[Fist of Fury]]* (1972) 
**[[Way of the Dragon]]* (1972) 
**[[Enter the Dragon]]* (1973)
**[[Game of Death]]* (1978)
**[[Game of Death 2]]* (1981) (Bruce Lee har kun en birolle)

## Referanser


## Eksterne lenker
* 
*
La Tène-kulturen

**La Tène-kulturen** er en kultur som spores til jernalderen i Nord-Europa. Kulturen har fått navn etter funnplassen i La Tène rett nord for Neuchatelsjøen i Sveits. Plassen ble gravd ut etter funn gjort av Hansli Kopp i 1857. Her ble det i en tørkeperiode hvor vannivået i innsjøen sank, observert rester av store trekonstruksjoner. Tidlige utgravninger ga rike funn og ble snart fulgt av flere utgravninger i området.

## Datering av La Tène
Kulturens tidsperioder ble raskt delt inn i ulike perioder på bakgrunn av de funn som ble gjort. Den eldste perioden omfatter tiden omkring år 600 f.Kr., mellomperioden utgjør tiden 450-100 f.Kr. og den yngste perioden århundret f.Kr. Kulturen forsvant og sporene opphørte nesten helt med oppblomstringen av Romerriket.

Hvor La Tène-kulturen kommer fra har ofte blitt debattert. Den omfattet området fra Marne i østre Frankrike og den nordre siden av Alpene til Donaus øvre løp. La Tènes metallhåndverk karakteriseres av innviklede spiraler og vevmønstre på vakkert utførte bronsekar, hjelmer og skjold, seletøy og luksussmykker, spesielt halsringer som kalles torcs og fibula-spenner. Den kjennetegnes videre av elegante stiliserte dyre- og vekstmotiv med element som påminner om skytisk håndverk fra blant annet Ukraina, beslektet med Hallstattkulturens geometriske mønster. Også i andre områder dukker La Tène-materiale opp, blant annet i Irland og Storbritannia, Spania, Bourgogne og Østerrike.

## La Tène-kulturen
Kulturens vide kontaktnett avsløres av gravritualer og de rike gravgavene. En grav i Vix, Frankrike, fra 500-tallet f.Kr. inneholdt den største bronsegryten som noensinne er funnet. Den hadde et volum på ca. 1100 liter og var sannsynligvis laget i Hellas. Gravene inneholdt ofte en grift med offergaver. Denne kunne til og med inkludere menneskeofringer. Avhugne hoder dukker i flere tilfeller opp i avbildninger.

## Berømte La Tène-objekt
*Strettweg-vognen (600-tallet f.Kr.); i sørøstre Østerrike (nå på Landesmuseum Johanneum, Graz, Østerrike). Vognen har fire hjul med gudinnemotiv, ryttere med økser og skjold, tjenere og hjorter.
*Gundestrupkjelen (100-200-tallet f.Kr.); rituelt ødelagt offergave funnet i en myr i Danmark (nå i Himmerland Museum, Gundestrup). Sannsynligvis lagete i eller nære nåværende Romania.
*Battersea-skjoldet (100 f.Kr.-0); funnet i Themsen. Et bronseskjold med rød emalje (nå på British Museum, London)).
*Witnam-skjoldet (400-500-tallet f.Kr.); (nå på British Museum, London) (se «Treasures of the Celtic Causeway – The Fiskerton Boat», reportasje på engelsk)

## Se også
*Hallstattkulturen
Jakob Weidemann

**Jakob Weidemann** (1923–2001) var en norsk kunstner. Weidemann regnes som en av de viktigste kunstnerne innen norsk modernisme på 1950-tallet, og han var en foregangsperson for det abstrakte maleriet i Norge i tiårene etter andre verdenskrig. Weidemanns verk «Storfuglen letter» (1959) er kåret til et av Morgenbladets 12 viktigste kunstverk.
## Liv og virke
Han vokste opp på Steinkjer hos besteforeldrene; 11 år gammel flyttet han til Oslo for å bo hos moren, som da var gift. Han er utdannet ved Bergen Kunsthåndverkskole (1939), Ole B. Eides malerskole (Bergen 1940-) og Kunstakademiet i Oslo (1941–). Jakob Weidemanns første utstilling – på Blomqvist, Oslo i 1946 – ble et kunstnerisk gjennombrudd.

Karakteristisk er hans abstrakte, ekspresjonistiske malerier med naturen som inspirasjonskilde. Etter en del eksperimentering med forskjellige stilarter på 40 og 50-tallet slo Weidemann endelig rot i noe som kan kalles en *ekspressiv, lyrisk-abstrakt kunst* med naturen som inspirasjonskilde og utgangspunkt. Flere av hans senere arbeider kalles «Inntrykk fra naturen». Andre kjente titler er «Interiør», «Veien til Jerusalem», «Storfuglen letter», «Tåke i Getsemane» og «Hommage à El Greco».

Han har utført monumentalarbeider i Steinkjer kirke (1965) og i Store Maihaugsal på Lillehammer (1967).

Weidemann var gift med Anne Marie Frøisland, datter av Frøis Frøisland. Deres kunstnerhjem Ringsveen ved Lillehammer er overdratt til en stiftelse, som har til formål å stille eiendommen til disposisjon som bolig for yngre kunstnere.

## Utmerkelser
* Anders Jahres kulturpris 1994

## Litteratur
* Karin Hellandsjø. *Jakob Weidemann : storfuglen i norsk kunst*. Schibsted, 2003 ISBN 82-516-1982-3
* Holger Koefoed. *Portrett i ord : Jakob Weidemann*. Labyrinth Press, 1998 ISBN 82-7393-073-4
* Erik Egeland. *Jakob Weidemann : portrett av en norsk modernist*. 2. utg. Stenersen, 1988 ISBN 82-7201-157-3 

## Referanser


## Eksterne lenker
* Verk av Jakob Weidemann på nasjonalmuseet.no
* Verk av Jakob Weidemann hos fotoarkiv ovaering.no
Skimboarding

**Skimboarding** er en vannsport som minner om skateboard og snowboard. Prinsippet er å stå på skimboardet på svært grunt vann og så bevege seg fra stranden og ut i vannet til man treffer en bølge for så å surfe tilbake.

Sporten har sitt opphav i 1920-årene i California.

Det første årlige verdensmesterskapet i skimboarding ble hold i 1976 i Aliso Beach, California.

## Brettet
Det finns ulike utforminger av skimboard, men de fleste er ovalformede, 1,5–2&nbsp;cm tykk, mellom 110–145&nbsp;cm lang og 45–60&nbsp;cm bred. Brettet har i motsetning til surfebrett ingen form for styrefinne. Tuppen på brettet er bøyd oppover slik at overgangen fra sand til vann skal være lett. Det finnes to forskjellige typer skimboard, det ene lages av tre og benyttes i hovedsak til å «skimme» på våt sand. Den andre typen er laget av skum og benyttes når en ønsker å ri bølger.

## Se også
* Elvesurfing

## Referanser
Verdensmesterskapet i basketball for menn

Verdensmesterskapet i basketball ble avholdt første gang i 1950 for menn og 1953 for kvinner. Fra 1970 blir det avholdt i de partallsår hvor sommer-OL ikke arrangeres.

Sju land har vunnet VM-tittelen hittil: USA (5 gull), Sovjetunionen (3), Jugoslavia (3), Brasil (2), Serbia (2), Argentina (1) og Spania (2).

## Menn

## Se også
*Verdensmesterskapet i basketball (kvinner)
*Europamesterskapet i basketball
*Basketball i OL
Verdensmesterskapet i basketball for kvinner

**VM i basket for kvinner** ble avholdt første gang i 1953.

Kun fire land har vunnet VM-tittelen hittil: USA (8 gull), Sovjetunionen (6), Brasil (1) og Australia (1).

VMs beste spiller:
* 2002: Lisa Leslie (USA)
* 2006: Penny Taylor (Australia)
* 2010: Hana Horáková (Tsjekkia)

## Oversikt over VM
Jacob Dahl

:*Må ikke forveksles med prosten [[Jákup Dahl]].*

**Jacob Dahl** (født 12. november 1837 i Vágur, død 11. april 1915) var en færøysk kjøpmann og politiker (Sb.).

Han var sønn av kjøpmann Jóan Jacob Jacobsen fra Lopra og Julianna Sofía Poulsdatter fra Kirkjubøur. Morbroren var Pætur Poulsen, kongsbonde i Kirkjubøur (se slekten Patursson). Jacob Dahl var gift med Jóhanna Magnussen fra Vágur. Paret ble foreldre til kjøpmennene Jógvan Dahl og Magnus Dahl. Jacob Dahl etablerte i 1860 kjøpmannsforretningen J. Dahl i Vágur. Forretningen ble en av Færøyenes største, og ble noen år senere utvidet med skipsrederi og virksomhet i flere bygder. Forretningen eide mer enn 20 slupper og skonnerter.

Dahl var innvalgt på Lagtinget fra Suðuroy 1877–1881 og 1906–1912. Han var med på å danne det danskorienterte partiet Sambandsflokkurin i 1906, en reaksjon på den færøyske nasjonal- og selvstyrebevegelsen. Dahl var medlem av kommunestyret i Suðuroyar prestagjalds kommuna 1873–1885, 1897–1898 og 1901–1907, i den siste perioden som borgermester.

## Referanser
Star Wars Episode VI: Jediridderen vender tilbake

***Star Wars: Episode VI: Jediridderen vender tilbake*** (originaltittel: *Star Wars: Episode VI – Return of the Jedi*) er en amerikansk science fiction og eventyrfilm fra 1983, regissert av Richard Marquand. *Jediridderen vender tilbake* er den tredje Star Wars-filmen som ble laget, men er sjette og siste del i sagaen. Den handler om hvordan Luke Skywalker tar de siste skrittene mot å bli en jediridder og om opprøreralliansens siste desperate kamp mot Imperiet. Imperiet er i ferd med å bygge ny dødsstjerne og denne må settes ute av spill, koste hva det koste vil.

*Jediridderen vender tilbake* ble svært populær, blant annet så ble den den mest innbringende filmen i USA i 1983.

## Handling

Filmen begynner med at Darth Vader går om bord på Dødsstjernen II og informerer kommandøren om bord om at Keiseren selv skal overvære den siste delen av byggingen. Så følger en rekke scener hvor Luke Skywalker, Leia Organa og Lando Calrissian redder Han Solo fra Jabba the Hutt. Deretter reiser Luke til Dagobah for å fullføre sin trening, men en døende Yoda forteller ham at treningen hans er komplett og at han vil bli en jedi når han har konfrontert Darth Vader, sin far. Rett før Yoda dør, avslører han at Luke har søsken, noe Obi-Wan Kenobi, i skikkelse som et kraftspøkelse, senere bekrefter er Leia. De setter alt inn på å tilintetgjøre den nye Dødsstjernen. Men før de angriper må de ødelegge en stor og kraftig skjoldgenerator som ligger på månen Endor. Denne innretningen beskytter Dødsstjernen mot angrep mens den er under bygging. Der inngår de en alliansen med Ewokene, en halvprimitiv art som lever på månen.

## Om filmen

### Popularitet og økonomi
*Jediridderen vender tilbake* ble svært populær og endte opp som den mest innbringende kinofilmen i USA i 1983. Den innbrakte $475 millioner på verdensbasis, hvorav $309 millioner i USA alene.

Produksjonskostnadene var på mellom $32,5 millioner og $42 millioner.

### Anmelderne
Den ble godt mottatt av anmelderne, noe som gjenspeiles i at den har fått 81 % på Rotten Tomatoes.

## Rolleliste
* Luke Skywalker – Mark Hamill
* Han Solo – Harrison Ford
* Leia Organa – Carrie Fisher
* Lando Calrissian – Billy Dee Williams
* Chewbacca – Peter Mayhew
* C-3PO – Anthony Daniels
* R2-D2 – Kenny Baker
* Keiseren – Ian McDiarmid

## Referanser


## Eksterne lenker

* 
*
Estlands riksvåpen

**[[Estland]]s [[riksvåpen]]** består av tre heraldiske blå leoparder med røde tunger på gullfarget bakgrunn, omgitt av eikegrener. Sentralmotivet er hentet fra Danmarks riksvåpen, etter dansk overherredømme i 14. århundre. Parlamentet i den uavhengige estiske republikken vedtok riksvåpenet 19. juni 1925. Da Estland igjen ble uavhengig 1990, ble riksvåpenet gjeninnført ved lov av 6. april 1993.

## Den estiske sosialistiske sovjetrepublikk

Republikkens riksvåpen ble byttet ut da Estland var okkupert av Sovjetunionen fra 1940. Det viser en oppadstigende sol, framhevet ved solstråler, de kommunistiske symbolene hammer og sigd og rød stjerne omgitt av kornaks og en kvist fra et nåletre. Aksene og kvisten er omgitt av et bånd med tre tekster: «Eesti NSV» for *Eesti Nõukogude Sotsialistlik Vabariik*, *Den estiske sosialistiske sovjetrepublikk*; «Пролетарии всех стран, соединяйтесь!» for *[[Proletarer i alle land, foren dere]]* på russisk; 
«Kõigi maade proletaarlased, ühinege!», samme motto på estisk.
Marshmallow

**Marshmallow** er en søtsak som, i sin moderne form, består av sukker eller maissirup, pisket eggehvite, gelatin som er myknet i vann, gummi arabicum og smakstilsetninger, vispet sammen til en svampaktig konsistens. Den tradisjonelle oppskriften benyttet en ekstrakt fra den slimete roten til stokkrosen (*Althaea*), en buskaktig krydderplante, istedenfor gelatin; planteslimet virket dempende på hoste.

Kommersielle marshmallows er en oppfinnelse fra slutten av 1800-tallet. Siden Alex Doumaks patenterte ekstruderingsprosess fra 1948 blir marshmallows ekstrudert som myke sylindre, delt i korte stykker og rullet i en blanding av strøsukker og melis.

En populær tradisjon er å grille marshmallows på spidd over leirbål. Dette skaper et karamellisert ytre skall med et flytende, smeltet lag innenfor.

## Galleri

Fil:2019-06-20 23 00 46 A bag of Kraft Jet Puffed Marshmallows in the Franklin Farm section of Oak Hill, Fairfax County, Virginia.jpg
Fil:Marshmallows über Feuer rösten.jpg
Fil:Marshmallows Kakao.jpg
Fil:Pillecukor.jpg
Fil:Roasted-Marshmallow.jpg
Fil:Pink Marshmallows.jpg


## Se også
* S'more

## Eksterne lenker
*
Doral

**Doral** er en by i Miami-Dade County i den amerikanske delstaten Florida, vest for Miami internasjonale lufthavn. Byen har navn fra den berømte golfklubben Doral Golf Resort & Spa, som ligger innenfor kommunegrensene, grunnlagt av ekteparet Doris og Alfred Kaskel. Navnet Doral er en sammentrekning av «Doris» og «Alfred». Doral fikk bystatus 24. juni 2003 og har 29&nbsp;685 innbyggere (2004).

## Referanser


## Eksterne lenker
*
Jevgenij Pljusjtsjenko

**Jevgenij Viktorovitsj Pljusjtsjenko** (russisk: Евгений Викторович Плющенко; født 3. november 1982 i Dsjamku i Solnetsjnij rajon i Khabarovsk kraj i Sovjetunionen) er en russisk kunstløper.

Han har vunnet fire OL-medaljer; gull i 2006, gull i lagkonkurransen 2014, sølv i 2002 og 2010. Han har vunnet VM tre ganger (2001, 2003, 2004), EM syv ganger, det russiske mesterskapet ti ganger og Grand Prix-finalen fire ganger. Han siste store mesterskap var Vinter-OL 2014 hjemme i russiske Sotsji, men han ble tvunget til å avbryte konkurransen på grunn av sterke ryggsmerter. Beslutningen om å avbryte konkurransen ble sterkt kritisert i Russland.

Under Eurovision Song Contest 2008 deltok Pljusjtsjenko, sammen med fiolinisten Edvin Marton, som en del av sceneshowet til russiske Dima Bilan som vant med sangen «Believe». Sangen vant konkurransen.

## OL-medaljer
* 2006  Torino –  **Gull** i kunstløp, menn singel  Russland
* 2014  Sotsji –  Gull i kunstløp, lagkonkurranse  Russland
* 2002  Salt Lake City –  Sølv i kunstløp, menn singel  Russland
* 2010  Vancouver –  Sølv i kunstløp, menn singel  Russland

## VM-medaljer
* VM 2004  Dortmund –  **Gull** i kunstløp, menn singel
* VM 2003  Washington, D.C. –  **Gull** i kunstløp, menn singel
* VM 2001  Vancouver –  **Gull** i kunstløp, menn singel
* VM 1999  Helsingfors –  Sølv i kunstløp, menn singel
* VM 1998  Minneapolis –  Bronse i kunstløp, menn singel

## EM-medaljer
* EM 2012  Sheffield –  **Gull** i kunstløp, menn singel
* EM 2010  Tallinn –  **Gull** i kunstløp, menn singel
* EM 2006  Lyon –  **Gull** i kunstløp, menn singel
* EM 2005  Torino –  **Gull** i kunstløp, menn singel
* EM 2003  Malmö –  **Gull** i kunstløp, menn singel
* EM 2001  Bratislava –  **Gull** i kunstløp, menn singel
* EM 2000  Wien –  **Gull** i kunstløp, menn singel
* EM 2004  Budapest –  Sølv i kunstløp, menn singel
* EM 1999  Praha –  Sølv i kunstløp, menn singel
* EM 1998  Milano –  Sølv i kunstløp, menn singel

## Referanser


## Eksterne lenker
* 
*
Spir

**Spir** har flere betydninger:
* Loddrett montert stang av metall, av varierende lengde, over hjelmen på et tårn (f.eks. et kirkespir, tårnspir), en form for pynt på en høy bygningskonstruksjon
* *[[Astilbe]]*, slekt i sildrefamilien av flerårige urter med hvite eller røde blomster i klaser
* Makrell (*Scomber scombrus*), en fisk
* Se også septer (gullspir, kongespir)

## Referanser
Karamellisering

**Karamellisering** er oksidering av sukker, en prosess som brukes i stor utstrekning innen matlaging for den resulterende nøtteaktige smaken og brune fargen. 

Prosessen er en form for ikke-ensymatisk bruningsreaksjon da den pågår uavhengig av enzymer. Når prosessen inntreffer blir volatile kjemikalier frigitt, som gir den karakteristiske karamellaktige smaken.

Ved å tilsette vann, får man karamellsaus. Denne brukes både privat og industrielt som fargestoff. Kjente bruksområder: brune sauser og brunt brennevin.

Brunosten er et uttrykk for karamellisering, ettersom den mysen den lages av, går gjennom ovennevnte prosess. 

## Se også
*Karamell

## Referanser
K9

**K9** har flere betydninger:

*AMD K9, en mikroprosessor
*Noe som gjelder hunder (*Canis lupus familiaris*), av engelsk for hund (canine uttales likt som K-9, en betegnelse på hunder utbredt i militære- og politistyrker verden over).
*''K-9'', en amerikansk filmkomedie
*K-9 155mm selvdrevet haubits, koreansk-utviklet artilleri
URI Purposely Built Vehicles

**URI Purposely Built Vehicles** er en bilfabrikk i Sør-Afrika, opprinnelig etablert i Namibia i 1995. Selskapet ble flyttet til Sør-Afrika i 2015.

## Produkter
Desert Runner er et terrenggående kjøretøyer fra Uri.  Produksjonen foregår i den lille byen Witvlei, og har holdt på siden 2001.

Kjøretøyet ble opprinnelig brukt i rally, men konstruktøren Ewert Smith fant ut at det kunne være et marked innenfor jordbruk, politi, militære og gruvedrift.  

Kjøretøyet er bygget opp av mekaniske komponenter fra Toyota.  Motoralternativer er Toyotas 2 liter eller 3 liter firesylindrede turbodiesel eller 2,2 eller 2,4 liter firesylindrede bensinmotor. Girkassen er femtrinns manuell.  

* Lengde: 4450 mm 
* Bredde: 1680 mm 
* Høyde: 1855 mm
* Vekt: 1425 kg
## Referanser

## Eksterne lenker
* Fabrikantens hjemmeside (engelsk)
* Namibia Economist: *[http://www.economist.com.na/index.php?option=com_content&view=article&id=13184:uri-the-perfect-toy-for-a-farmer-or-a-villager&catid=556:archives Uri the perfect toy for a farmer or a villager]*
Dyphavsabborer

* *[[Brephostoma]]*
* *[[Brinkmannella]]*
* *[[Epigonus (slekt)|Epigonus]]*
* *[[Florenciella]]*
* *[[Microichthys]]*
* *[[Rosenblattia]]*
* *[[Sphyraenops]]*

**Dyphavsabborer** (Epigonidae) er en familie av abborfisker. De er nær i slekt med kardinalfiskene og er ofte blitt regnet til denne familien. Én art, dyphavsabbor, er en meget sjelden gjest i norske farvann.

De har store, ctenoide skjell som lett faller av. Det er to ryggfinner; den fremre har 6–8 piggstråler og den bakre har èn piggstråle og 8–18 bløtstråler. De lever ved kontinentalskråningene eller er pelagiske på dypt vann.

Det blir drevet fiske etter dypvannslekten *[[Epigonus (slekt)|Epigonus]]* i blant annet Chile og New Zealand. Dette fisket er antakelig ikke bærekraftig, ettersom disse fiskene formerer seg sakte, og kan bli svært gamle. Enkelte individer har vist seg å være over 100 år.

## Referanser


## Eksterne lenker
* 
*
Dyphavsabbor

**Dyphavsabbor** (*Epigonus telescopus*) er en fiskeart.

Den er en slank fisk med store, ctenoide skjell som lett faller av. Munnen og øynene er store. Den har to ryggfinner; den fremre har 6–7 piggstråler og den bakre én piggstråle og 9–11 bløtstråler. Den kan bli opptil 75&nbsp;cm lang, men er som regel kortere enn 55&nbsp;cm.

Dyphavsabbor lever på, eller rett over, bløtbunn på 75–1200&nbsp;m dyp langs kontinentalskråningene. Unge eksemplarer er pelagiske. Den eter hoppekreps, reker, pilormer og lysprikkfisker.

Arten finnes i Nord-Atlanteren fra Island sør til Kanariøyene. Den finnes også i det vestlige Middelhavet, Sør-Atlanteren, Det indiske hav og det sørvestre Stillehavet.

Det eneste norske funnet er fra 1937, da et eksemplar ble tatt i en reketrål i Trondheimsfjorden. Et annet norsk navn er **teleskopfisk**. Dette navnet kommer av de store øynene på denne dypvannsfisken.

Det blir drevet litt fiske etter dyphavsabbor. Størst betydning har arten i New Zealand.

## Referanser


## Litteratur
* 

## Eksterne lenker
* 
* 
* Marine Species Identification Portal – ''Epigonus telescopus''
Epigonos

:For dypvannsfiskene, se ''Epigonus'' (slekt)

**Epigonos** (gresk: Ἐπίγονος), sønn av Karios, var en skulptør i Pergamon på 200-tallet f.Kr. Han var den fremste blant hoffskulptørene attalidene. Han var en av de mange som jobbet med Pergamonalteret hvor skulpturene var preget av hellenismens naturalistiske skulpturer hvor de figurenes indre følelsesliv var vist i deres ytre.

## Verker
Det lille som ettertiden vet om Epigonos og de andre skulptørene er via den romerske skribenten Plinius den eldre, som har gitt den eneste gjenlevende listen over skulptørene ved denne innflytelsesrike Pergamon-skolen, Plinius beskrev hans verk blant skulpturene på seiersmonumentet som ble reist av Attalos I i Athenes helligdom i Pergamum for å minnes hans seier over gallerne fra Galatia (223 f.Kr.). 

Blant de verk som Plinius har tilskrevet Epigonos er «en mesterlig hornblåser»  og «hans spedbarn var ynkelig engasjert i å kjærtegne sin myrdede mor»; den mannlige figuren i hans gruppe, en gang en del av innvielsen av Attalos I i Pergamon, er sannsynligvis originalen til marmorkopi som i moderne tid er kjent som *[[Døende galler]]* som nå er i Kapitolmuseene i Roma. *Det gråtende barnet» som ynkelig kjærtegner sin myrdede mor* er, i henhold til Seymour Howard, «assosiert med den såkalte *Døde amasone* i Napoli, en kopi av en gruppe som en gang var en del av den senere, andre galliske dedikasjonen til Attalos i Athen. (...) Fra tegninger av denne komposisjon laget i renessansen, har vi lært at barnet ble fjernet fra Napoli-statuen i løpet av 1500-tallet.»

En annen skulptur fra det samme monumentet finnes i marmorkopi av *Galler dreper seg selv og sin kone* (også omtalt som *Ludovisi Gaul*), tidligere i Ludovisi-samlingen. Åtte signerte fundamenterfra akropolis i Pergamon har tapt sine skulpturer som var støpt i bronse. Disse var uten tvil ble møysommelig hogd fra hverandre for det verdifull metallets skyld og støpt om under kristen tid.

## Skulpturer tilskrevet Epigonos
Disse er kun kjent i senere kopier:


Fil:Dying gaul.jpg|*Døende galler*
Fil:Galata capitolino, replica da donario di attalo I, da horti sallustiani, coll. ludovisi 08.JPG|Detalj, med blåsehornet synlig
Fil:RomaMNRPalAltempsGalataSuicida.jpg|*Galler dreper seg selv og sin kone* (*Ludovisi Gaul*)
Fil:Gálata Ludovisi 04.JPG|Detalj


## Referanser


## Litteratur
* Stewart, Andrew: «Sculptors Active at Pergamon», *One Hundred Greek Sculptors, Their Careers and Extant Works*, via *Perseus Digital Library*

## Eksterne lenker
*
OKS

**OKS**, **Oks** eller **oks** har flere betydninger:

* Oslo katedralskole, videregående skole 
* Oslo Kristne Senter, kristen frimenighet
Haukeland stasjon

**Haukeland stasjon** ble opprettet i 1883 som *Haukeland stoppested* på Vossebanen på Haukeland i Arna. I 1910 ble stoppestedet oppgradert til stasjon.

Stasjonen gikk ut av ordinær bruk fra 1. august 1964 som en konsekvens av Bergensbanens forkortelse. Strekningen ble da nedgradert til sidespor. Frem til denne linjeomleggingen var Haukeland den høyest beliggende stasjonen på Vossebanen 81,6 moh, ca. 25 meter høyere over havet enn Voss stasjon.

## Dagens situasjon
Per 2024 er Haukeland en underveisstasjon på museumsjernbanen Gamle Vossebanen. Den har omløpsspor (spor 2) og sidespor med høy lasterampe mot øst.

## Stasjonsbygningen
Stasjonsbygningen fra 1883 ble bygget i henhold til Balthazar Langes stasjonstegninger fra 1879 for Vossebanen. Bygningen var en av Statsbanenes «mellomstasjoner av klasse IV», men den ble vesentlig ombygget i driftstiden.

Våren 2024 ble stasjonens nyrestaurerte venterom åpnet for publikum.

I ekspedisjonen er et elektromekanisk stillverk under reetablering (per 2024). For- og hovedinnkjørsignaler er satt opp på sine historiske fundamenter i begge ender av stasjonen.

## Uthuset
Stasjonens uthus inneholdt vedbod og toaletter. Det ble revet en gang mellom 1980 og 1994. Høsten 2024 ble uthuset reetablert.

## Plattformer
I driftstiden hadde stasjonen hovedplattform og mellomplattform. Mellomplattformen ble revet etter driftstidens slutt.

I 2023 ble stasjonens hovedplattform forlenget i begge ender. Dette ble gjort fordi Gamle Vossebanens veterantog er lengre enn NSB-togene som stoppet ved Haukeland stasjon i driftstiden.

## Annen kollektivtransport i området
Bussholdeplassen *Haukeland* ligger drøye 150 meter fra stasjonen.

## Referanser


## Eksterne lenker

## Literatur
* Banedata 2013, side 226-227
Arve Lønnum

**Arve Johannes Lønnum** (1911–1988) var en norsk lege og politiker. Lønnum var overlege ved Sentralsykehuset i Akershus fra 1971 til 1981 og var professor i nevrologi ved Universitetet i Oslo. Han var også forfatter av en rekke bøker om helsepolitiske og om militærhistoriske emner. 

Han ble med i miljøet rundt Anders Lange, og var en av lederskikkelsene i Anders Langes parti, blant annet som formann fra 1975 til 1978 (navneskifte til *[[Fremskrittspartiet]]* i 1977).

I 1988 ble han medlem av Oslo bystyre.

Arve Lønnum ble i 1988 gravlagt ved kirkegården til Grefsen kirke i strøket Grefsen i bydelen Nordre Aker i Oslo.

Lønnums sønn Arve Lønnum jr. har også markert seg som Frp-politiker.

## Utmerkelser
For sitt allsidig bidrag inne norsk medisin ble Lønnum i 1981 tildelt ridder av 1. klasse av St. Olavs orden.

## Bibliografi
* 
* 
* 
* 
* 
* 
* 
* 

## Referanser


## Eksterne lenker
*
Hallstattkulturen

**Hallstattkulturen** er en av de viktigste periodene i europeisk bronsealder. Perioden har fått sitt navn etter de rike funnene fra Hallstatt i Østerrike.

## Kjennetegn og levninger
Bosetningen i Hallstatt drev gruvedrift i saltforekomstene i området, fra 800-tallet til 400-tallet f.Kr. Utsmykningen og dekorasjonsstilen i gravgodset er karakteristisk og finnes spredt over store deler av Europa. Et østlig område med Kroatia, Slovenia, vestre Ungarn, Østerrike, Mähren og Slovakia skilles vanligvis fra det vestlige området som omfatter nordre Italia, Sveits, østre Frankrike, søndre Tyskland og Böhmen. Arkeologer har identifisesrt ulike stiler som ble utviklet i perioden. Den eldre perioden *Hallstatt C* karakteriseres av sverd av bronse og følges av perioden *Hallstatt D* da kun dolker eller kniver ble lagt ned i gravene. Også keramikken og smykkene er forskjellige i periodene.

Hallstattkulturen ble antakeligvis spredt gjennom forflytning av folk og gjennom sosiale kontakter og nådde på denne måten helt ned til Den iberiske halvøy, til Storbritannia og Irland. Deler av denne utvekslingen har antakeligvis skjedd i eller mellom keltiske folkegrupper. Det finnes bevis for handel med Hellas gjennom svartmalt leirgods fra Attika i høystatusgraver fra den senere delen av Hallstattperioden – antakeligvis importert via Marseille. Andre importerte luksusvarer er elfenben og antageligvis vin. 

I det sentrale området og nærmere slutten av perioden gjenfinnes svært rike graver i store gravhauger nær restene av festninger og boplasser på høyder. Der finnes det ofte seletøy for hester. Stridsvogner forekommer i graver i Býčí skála, Vix og Hochdorf, og til og med i Yorkshire, England. I Frögg (Kärnten) har man funnet en modell av en slik stridsvogn lagd i bly.

Forsvarsanleggene omringer ofte boplasser, og innenfor finnes ofte rester av smievirksomhet i bronse, sølv og gull. Typiske slike plasser er Heuneburg med sine ni svært store hauger, Mont Lassois i østre Frankrike der den rike graven i Vix finnes, og en bygdeborg i Molpir i Tsjekkia.

Utsmykningene i hallstattstilen inkluderer rikt smiverk i bronse og gull og steler i stein som den velkjente *[[krigeren fra Hirschlanden]]*.

Hallstattkulturen etterfølges fremfor alt av La Tène-kulturen, men i nord av Jastorfkulturen.

## Kilder
*Vierrädrige Wagen der Hallstattzeit. RGZM Mainz, 1987.

## Eksterne lenker
* Halstatt Culture
Kardinalfisker

* 22 slekter

**Kardinalfiskene** (**Apogonidae**) er en familie av piggfinnefisker. De fleste artene er marine, men noen lever i brakkvann. Slekten *Glossamia* lever i ferskvann på Ny-Guinea og i Australia.

Disse fiskene er små, som regel mindre enn 10&nbsp;cm lange. De er populære i saltvannsakvarier.

Akvarister kaller ofte ferskvannsfisken kardinaltetra (*Paracheirodon axelrodi*) for kardinalfisk. Denne fisken er en karpelaks, og ikke en kardinalfisk.

Dyphavsabborene er tidligere blitt regnet til denne familien.

## Eksterne lenker
*
PSV

**PSV** kan blant annet vise til:

* PlayStation Vita, en håndholdt spillkonsoll av Sony Computer Entertainment som ble offisielt gitt ut 22. februar 2012 i Europa og Nord-Amerika, og utgitt i Japan i desember 2011. 
* PSV Eindhoven, Philips' Sport Vereniging Eindhoven, en nederlandsk sportsklubb fra byen Eindhoven som ligger i provinsen Noord-Brabant sør i Nederland. 
* Platform Supply Vessel, forsyningsskip som er designet for å utføre oppgaver i forbindelse med offshore-produksjon av olje og gass.
Dennis Weaver

**William Dennis Weaver** (1924–2006) var en amerikansk TV-skuespiller, kjent for sine roller som Chester Goode i *[[Kruttrøyk]]* (originaltittel *Gunsmoke*), og som Sam McCloud i TV-serien *[[McCloud]]*.

Weaver har en stjerne på Hollywood Walk of Fame.

## Referanser


## Eksterne lenker
* 
*
Picasa

**Picasa** var et gratis fotoalbumprogram fra Google som hjelper brukeren med å finne, redigere og dele bilder på PC-en. 
Opprinnelig ble programmet laget av Picasa Inc., som holdt til i Pasadena i California, men i juli 2004 kjøpte Google Picasa fra Idealab, og fra da av ble programmet gitt ut gratis.

I februar 2016 kunngjorde Google at Picasa legges ned.

## Program
Det unike med Picasa er muligheten til å legge på effekter og redigere bilder ved bare ett klikk. Rød-øye-fjerning, endring av fargenyanser og oppretting av bilder er noen av funksjonene. Det er også mulig å lage bildefremvisninger og bilde-tidslinjer. 

Picasa overskriver ikke bildene når endringer blir lagret. De endringene som gjøres lagres i en fil, og når Picasa åpnes igjen, vil programmet sjekke for endringer, og legge disse til bildet. Åpnes det aktuelle bildet i et annet program, vil ikke endringene vises. For dette må bildet eksporteres til et annet format.

## Picasa Web Albums
14. juni 2006 ble tjenesten Picasa Web Albums lansert. Ved hjelp av Picasa kan bruker av programmet legge bilder ut på nett, lik tjenesten Flickr. 

## Referanser


## Eksterne lenker
* 
*
Våroppblomstring

**Våroppblomstringen** refererer til den raske oppveksten av planteplankton som skjer om våren i tempererte og kalde hav. 

Om vinteren skjer en blanding av vannmassene, ved at det avkjølte overflatevannet synker ned og bringer næringsrikt vann fra dypere lag opp til overflata. Så lenge omrøringa pågår kan ikke planteveksten komme i stand – dels på grunn av lite sollys, men mest fordi plantene føres nedover i vannmassene. Først når sola om våren har varma de øvre laga slik at vannmassene stabiliserer seg, kan våroppblomstringa begynne.

Situasjonen med stabile vannmasser, sterk solinnstråling og rikelig med nitrater og silikater i overflatelaga gir en plutselig og sterk oppformering av planktonet. Våroppblomstringa pågår over en relativt kort periode – til næringsstoffene er oppbrukt.
Atlas (andre betydninger)

**Atlas** kan vise til:

* Volkswagen Atlas – en bilmodell fra Volkswagen
* Atlas (måne) – en av planeten Saturns måner
* Atlas (mytologi) – en mytologisk skikkelse
* Atlas – et oppslagsverk
* Atlas (organisasjon) – et europeisk samarbeidsnettverk for taktiske politienheter. 
* Atlasfjellene – i nordvest-Afrika
* Atlas (rakett) – en interkontinental rakett
* Atlas Elektronik – tysk produsent av våpensystemer
* Atlas (stjerne) – også kjent som 27 Tauri – et trippel-stjernesystem i stjernehopen Pleiadene (M45)
* Atlas-alliansen – en norsk organisasjon dannet av og for funksjonshemmede
* Atlas (anatomi) – en halsvirvel 
* Atlas Air – et amerikansk flyselskap
* Atlas (linjeforening) – linjeforeningen for bachelor og master i geomatikk ved NMBU
* *Atlas Shrugged* – bok av Ayn Rand (norsk tittel: *[[De som beveger verden]]*)
Øvre blandingslag

**Øvre blandingslag** (engelsk: Upper mixed layer – **UML**) betegner en sesongbestemt sjiktning av vannmassene i tempererte og kalde havområder.

Når mengden innstrålt solenergi øker utover våren, dannes i løpet av dagen et grunt overflatelag som er varmere og lettere enn vannet lenger ned. Om natta fører avkjøling av overflata til at overflatevannet synker og blandes med vannet under. Varmen som er absorbert i løpet av dagen fordeles da nedover til et visst dyp, hvor en temperaturgradient (termoklin)hindrer omrøring videre nedover. Når denne prosessen gjentas over en periode, forsterkes gradienten og gjør omrøring stadig vanskeligere. Utover våren vil derfor det øvre blandingslaget bli stadig grunnere og sjiktningen av vannmassene mer stabil.

Vind kan bidra til en mekanisk omrøring av de øvre vannmassene, slik at det øvre blandingslaget får større mektighet enn i stille vær.
Pester Lloyd

***Pester Lloyd*** er en tyskspråklig ukeavis som utkommer i Budapest i Ungarn.

Avisen ble grunnlagt i 1854 av jødiske kjøpmenn, og utkom frem til 1945 som dagsavis. Frem til 1918 var den den ledende tyskspråklige avisen i Ungarn. Under den sovjetiske okkupasjonen utkom den ikke lenger, men etter slutten på den kalde krigen ble den i 1994 gjenopprettet som ukeavis,

Fra 1999 har bilaget *Budapester Rundschau* (lokalavis for Budapest) fulgt med avisen, og siden 2004 også *Wiener Lloyd*, som behandler østerrikske temaer.

Avisen utkommer i et opplag på inntil 30&nbsp;000.

Blant avisens tidligere skribenter kan nevnes Theodor Herzl, Max Nordau, Thomas Mann, Stefan Zweig, * Joseph Roth, Alfred Polgar, Franz Molnár, Dezső Kosztolányi, Franz Molnár, Egon Erwin Kisch, Bertha von Suttner, Franz Werfel og Felix Salten. Fra 1994 har bl.a. György Konrád, István Eörsi, László Földényi og Péter Esterházy skrevet for avisen.

## Referanser


## Eksterne lenker
* http://www.pesterlloyd.net
* Pester Lloyd-Archiv der Österreichischen Nationalbibliothek
* Beitrag des KuBus, des Magazins des Goethe-Instituts über Pester Lloyd
Tetra

**Tetra** kan referere til:

* 4 (tall), representert ved det greske prefikset tetra-
* TETRA, et digitalt radiosystem
* Tetra (fisk), en fellesbetegnelse på noen arter av karpelakser
Kardinalfisk

**Kardinalfisk** kan sikte til:

* Kardinalfisker, en gruppe salt- og brakkvannsfisker
* Kardinaltetra, en karpelaks fra Sør-Amerika
* Venusfisk, en karpefisk fra Asia
Rome

**Rome** (*Narthecium ossifragum*) er en plante i romefamilien (Nartheciaceae). I Norge vokser planten opp til 1 000 m over havet, i myrlendte områder langs kysten nord til Troms.

Planten er giftig for sauer. Planten inneholder saponin, som kan gi lammene leverskader og føre til sykdommen alveld. Hos storfe og elg kan romeplanten mer sjelden gi akutt nyresvikt.

## Referanser


## Eksterne lenker
* 
* Rome, Knut Fægri
Kolikk

**Kolikk** (fra gresk *kolon*, tykktarm) er en betegnelse innen medisin på spasme/sammentrekninger i ethvert hult eller rørformet organ, med samtidig smerte. Populært brukes betegnelsen kolikk synonymt med spedbarnskolikk, men dette er en snever forståelse av begrepet. 

## Eksempler på kolikk
* Spedbarnskolikk: Langvarig, daglig gråt hos spedbarn, som antas skyldes magesmerter.
* Gallekolikk: Kolikk i gallegangen, som regel på grunn av gallestein.
* Tarmkolikk: Kolikk i gastrointestinaltraktus, ofte meget smertefullt.
* Menstruasjonskolikk: Kolikk i livmoren i forbindelse med menstruasjon. Synonymt med *dysmenore*.
* Nyrekolikk: Smerter i området rundt en av nyrene med utstråling mot flanken og lysken. Kan skyldes at avløpet fra nyrene stenges av på grunn av nyrestein eller i svært sjeldne tilfeller kreft.
* Blykolikk: Buksmerter ved blyforgiftning.

## Eksterne lenker
* 
* Gode råd når spedbarn er urolig og gråter mye
Naser Khader

**Naser Khader** (arabisk: ) (født 1963) er en syriskfødt, dansk politiker. Han var medlem av Folketinget fra 2001 til 2011 og igjen fra 2015 til 2022.

## Bakgrunn og virke
Naser Khaders far er av palestinsk opprinnelse, og kom til Tyskland og senere til Danmark som fremmedarbeider. Moren er syrisk. Hele familien kom til Danmark i 1974 og ble danske statsborgere. Han ble ferdig utdannet cand.polit. fra Københavns Universitet i 1993 og cand.theol. fra samme universitet i 2015. Han har også studert retorikk, kommunikasjon og Midtøsten-studier ved Aarhus Universitet og Odense Universitet. Han har blant annet vært arabisk tolk, konsulent for DR og Dansk Almennyttigt Boligselskab (DAB), ledet sitt eget radioprogram på DR, og forsket på Midtøsten ved den amerikanske tankesmien Hudson Institute. Khader har skrevet flere artikler og bøker.

Han meldte seg inn i Radikale Venstre i 1984, og satt i Københavns borgerrepresentasjon 1997–2000. Khader var valgt til Folketinget fra Københavns østre storkrets 2001–2007 og Københavns storkrets 2007–2011. Han forlot Radikale Venstre i mai 2007 for å danne Ny Alliance (senere Liberal Alliance) sammen med Anders Samuelsen og Gitte Seeberg. Khader var partiets leder, men ble fortrengt av Samuelsen og brøt med partiet i januar 2009. I mars samme år gikk han inn i Det Konservative Folkeparti, som nominerte ham til Folketinget fra Københavns omegns storkrets. Partiet oppnådde bare ett mandat fra storkretsen ved valget i 2011, og Benedikte Kiær ble valgt foran Khader. 

Ved valget i 2015 ble Khader valgt til Folketinget fra Østjyllands storkrets. I 2023 meldte Khader at han hadde konvertert til den kristne troen og hadde begynt på et studium for å bli  and opted to pursue priesthood within the Den danske folkekirke. Han har fortalt at mens Koranen bare hadde fylt ham med frykt, oppdaget han at Guds kjærlighet gjennom å lese Bibelen.

Naser Khader var tidligere kjent som en talsmann for demokrati og islam, og stiftet bevegelsen *Moderate Muslims* (seinere *Democratic Muslims*) da striden om Muhammed-karikaturene i ''Jyllands-Posten'' begynte. I 

## Priser (utvalg)
* 2000 – Modersmål-Prisen
* 1998 – Drassows Legat

## Referanser


## Eksterne lenker
* 
* 
* 
*
Kevin Garnett

**Kevin Maurice Garnett** (født 1976) er en tidligere amerikansk basketballspiller.

Garnett har spilt for Minnesota Timberwolves helt siden han gikk ut av high school og begynte i NBA i 1995. Han er en av de mest allsidige spillerne i ligaen, både høy (211&nbsp;cm) og hurtig,   en av de aller beste returtagerne i NBA, en god forsvarsspiller på både små og store motstandere, og en overraskende god passer til å være så høy.

Kevin Garnett ble valgt til NBAs beste spiller i 2004. I 2000 var han med på USAs basketlandslag da de vant OL. Han vant sin første NBA-tittel i 2008 med Boston Celtics.

## OL-medaljer
* OL 2000  Sydney: **Gull** i basketball med USA

Garnett hadde ingen mesterskapstittler før han ble byttet til Boston Celtics i 2007&ndash;2008-sesongen. Sammen med Paul Pierce, Ray Allen og de andre lagkameratene vant han mesterskapet den samme sesongen.

## Referanser


## Eksterne lenker
* 
* 
* 
* 
*  Garnett bio hos NBA
Felix Bloch

**Felix Bloch** (født 23. oktober 1905 i  Zürich, død 10. september 1983, samme sted) var en sveitsiskfødt fysiker som ble amerikansk statsborger i 1939.

Han ble tildelt Nobelprisen i fysikk i 1952 sammen med Edward Mills Purcell for deres utvikling av nye metoder for kjernemagnetiske presisjonsmålinger og de oppdagelser med denne metoden. I 1979 ble han utnevnt til den tyske ordenen  Pour le Mérite für Wissenschaften und Künste.

Bloch hadde jødisk familiebakgrunn.

## Referanser


## Eksterne lenker
Deepika

**Deepika** kan vise til:

* Deepika (navn), et indisk kvinnenavn
* Deeyah Khan, en norsk musiker og filmskaper med tidligere artistnavn Deepika
Brokkoli

**Brokkoli**, eller aspargeskål, er en kålplante som kommer fra Italia.

Brokkoli blir dyrket i Norge, men om vinteren er vi avhengige av import fra utlandet. Til tross for tilnavnet, er den ikke beslektet med asparges – den er en av mange underarter av kål, og nærmeste slektning er blomkål. 

Brokkoli er rik på jern, A- og B-vitamin, og har dobbelt så mye C-vitamin som appelsin i tillegg til at den er full av antioksidanter. Brokkoli bør lagres kaldt, 0&ndash;2 ℃, og pakkes i plast. Brokkoli egner seg godt til nedfrysing, men bør da forvelles først. Brokkoli er blitt en viktig del av den norske matkulturen.   

Brokkolistammen, stilken, er også veldig næringsrik og spiselig.

## Referanser


## Se også
* Brokkolini
Frits Zernike

**Frederik (Frits) Zernike** (født 16. juli 1888, død 10. mars 1966) var en nederlandsk fysiker.

Han ble tildelt Nobelprisen i fysikk i 1953 for utviklingen og oppdagelsen av fasekontrast, en optisk teknikk som gjør det mulig å studere svært fine strukturer i levende celler gjennom mikroskop. Zernike gjorde oppdagelsen i 1930, men først i 1941 ble fasekontrastmikroskopet satt i produksjon i tyskland. Teknikken har hatt og har fremdeles stor betydning innen medisinsk forskning, og anvendes også blant annet til rutineundersøkelser av bakterier, protozoer og vev. 

## Referanser


## Eksterne lenker

* Nobelprize.org – Fasekontrastmikroskopet
Edward Mills Purcell

**Edward Mills Purcell** (1912–1997) var en amerikansk fysiker og nobelprisvinner.

Han mottok nobelprisen i fysikk i 1952 sammen med Felix Bloch, for deres utvikling av nye metoder for kjernemagnetiske presisjonsmålinger og oppdagelser med denne metoden.

## Referanser


## Eksterne lenker
Elevråd

Et **elevråd** er et organ valgt av elevene for elevene på en skole. Elevrådet kan ha ulike funksjoner i en skole. Hvorvidt elevråd kan anses som demokratiske er gjenstand for diskusjon.   

## Elevrådets historie
De første elevrådene finner man allerede på eliteskoler i England på 1600-tallet. Disse elevrådene hadde en disiplinærfunksjon og fungerte som en dømmende makt mot elever.

Norges første elevråd ble opprettet ved Nissens pikeskole. Elevrådet der hadde ansvar for å sørge for god adferd blant medelevene. Ved Nissens pikeskole var kun halve elevrådets representanter valgt fra klassene, og det ble kritisert i 1936 for å ikke sørge for et tilstrekkelig elevselvstyre. Den andre halvparten var utpekt av rektor. Kort tid etter Nissens pikeskole ble det etablert et elevråd i Fredrikstad. Det var først i 1964 at elevråd ble lovfestet og pliktig for hver skole.   

I Norge skal alle skoler opprette elevråd, med hjemmel  er ifølge opplæringslova, pliktig til å opprette et elevråd. Formålet med elevrådet er, ifølge opplæringsloven § 11-2 og § 11-6, å «fremje fellesinteressene til elevane på skolen og arbeide for å skape godt lærings- og skolemiljø. Rådet skal også kunne uttale seg i og komme med framlegg i saker som gjeld nærmiljøet til elevane» i grunnskolen og «arbeide for læringsmiljøet, arbeidsforholda og velferdsinteressene til elevane» i videregående skole.

Ifølge opplæringsloven skal elevråd i grunnskolen bestå av representanter fra klassene, mens i den videregående skolen er valgkretsen ikke spesifisert. Der skal det være én representant for hver tyvende elev. På videregående skoler har man også et elevrådsstyre. Elevrådsstyret er et utøvende organ som utgår fra elevrådets medlemmer.

## Landsomfattende elevorganisasjoner
Norges Gymnasiastsamband (NGS) ble stiftet i 1959. Norsk Elevorganisasjon ble opprettet i 1993. De to fusjonerte i 1999 og dannet Elevorganisasjonen. 
Yrkesskoleelevenes og Lærlingenes Interesseorganisasjon eksisterte fra 1970 til 1994. 

## Referanser


## Litteratur
* 
* Trude Michelsen: ''Elevråd og demokratisk praksis. Kan elevråd i ungdomsskolen karakteriseres som et demokratisk organ med reell elevmedvirkning?''. Hovedoppgave i pedagogikk. Det utdanningsvitenskapelige fakultet, Universitetet i Oslo, vår 2006
Walther Bothe

**Walther Wilhelm Georg Bothe** (født 8. januar 1891, død 8. februar 1957) var en tysk fysiker. 

Han ble tildelt Nobelprisen i fysikk i 1954 sammen med Max Born for arbeidet med og oppdagelser rundt koinsidensmetoden.

## Publikasjoner
* Bothe, W. og Hans Geiger, "*Experimentaler Teil*". 1921.
* Bothe, W., "*Bemerkung yur vorstehenden Arbeit*". 1921.
* Bothe, W., "*Remarks on the Leipziger DÒ attempt*". 1941.
* Bothe, W., "*The distribution of velocity of the neutrons in a braking means*". 1942.
* Bothe, W., "*The vermehrung of fast neutrons in uranium and some other work from the KWI Heidelberg*".
* Bothe, W., "*Over radiation protection walls*".
* Bothe, W. og W. Fuenfer, "*Layer attempts with variation of the u and DÒ thicknesses*".

## Referanser


## Eksterne lenker
Bjørkelangen videregående skole

**Bjørkelangen [[videregående skole]]** ligger på Bjørkelangen i Aurskog-Høland, og tilbyr utdanningsprogrammene *Studiespesialisering*, *Idrettsfag,* *Salg*, *service og reiseliv*, *Frisør, blomster, interiør og eksponeringsdesign*, *Helse- og oppvekstfag*, *Teknologi- og industrifag og* *Elektro og datateknologi*. I tillegg tilbyr skolen påbygning til studiekompetanse.

Skolen var studiested for Fagskolen Oslo Akershus frem til 2020, og har fortsatt opplæring for studenter tilknyttet fagskolestudier gjennom Fagskolen i Viken.

## Historie
Bjørkelangen videregående skole var nasjonal demonstrasjonsskole i perioden 2002–2004.
Bærebjelkene i begrunnelsen for utnevnelsen av Bjørkelangen videregående skole var skolevurdering, tilrettelegging og elevmedvirkning. Sistnevnte er skolen mest kjent for. Elevrådet ved skolen har alltid hatt et godt rykte på seg i Akershus, men også på landsbasis.

Høsten 2009 startet en betydelig utbygging av skolens bygningsmasse. I desember 2010 ble utbyggingen ferdigstilt med blant annet et nytt bygg som inneholder et auditorium med plass til 120 personer, samt klasserom, grupperom og kontorer. Samtidig ble naturfagrommene i A-bygg og teori- og møterom i B-bygg totalrenovert. I 2019/2020 ble A-bygget rehabilitert.

## Kjente elever

* Line Jansrud, programleder i NRK
* Lasse Ottesen, skihopper
* Øyvind Berg, skihopper
* Trygve Nordby, president i Røde Kors
* Charlotte Frogner, skuespiller

## Se også
*Bjørkelangen skole

## Eksterne lenker
*
Termoklin

En **termoklin** er et sjikt i hav eller sjø der temperaturen endres meget raskt innen et lite dybdeintervall.  Under det termokline sjiktet blir det ekstremt syrefattig når organisk materiale brytes ned og store mengder hydrogensulfid kan dannes.

I de fleste svenske vann ligger termoklinen på mindre enn 10 meters dyp, på grunn av det relativt kalde nordiske klimaet. Nedbrytningen av organisk materiale under termoklinen går ekstremt langsomt på grunn av syrebristen og den lave temperaturen, hvilket normalt gir opphav tll en veldig gjørmete/mudrete bunn som avgir sumpgass.

## Se også
*Pyknoklin
*Kjemoklin
*Haloklin
*Sprangsjikt

## Referanser